The+Clash+omendu+dute+(BERRIA,+2009-12-29)

The Clash omendu dute hamazazpi taldek 'Muerte o gloria' diskoan Vomito, Safety Pins, Akatz, Macarrada, Paniks eta Travelling Brothers dira parte hartu dutenetako batzuk J. Eskisabel. Donostia The Clashek //London Calling// erreferentziazko diskoa kaleratu zuela 30 urte bete diren honetan, //Muerte o gloria// diskoa argitaratu du Brixton Records diskoetxeak. Hamazazpi taldek -gehienak Bizkaikoak dira- bere egin dituzte Joe Strummer buru zuen laukotearen beste horrenbeste kantu. Horrela, //London Calling// abestia //Bilbo llama// bihurtu da Macarradaren eskuetan. Akatz taldeak ere gaztelaniara eta Bilbora ekarri du //(White Man) in Hammersmith Palais//, eta //Un hombre blanco en San Francisco// izenburua jarri dio.

Talde gehienek The Clashen kantu ezagunetara jo dute bilduma honetarako: //Career Oportunities// (Mundo Matadero), //Tommy Gun// (Habeas Corpus), //Rock the Cashbah// (Obligaciones), //Revolution Rock// (Ya Te Digo), //Police on my Back// (Obsesion Fatal), //Brand New Cadillac// (Vomito) eta bildumari izena ematen diona, //Death or Glory// (Anarko eta Fermin Muguruza). Paniks, Bugatti, Safety Pins eta El Jinete Electricok ere parte hartu dute bilduman.